[{"text_idx": "#000003", "text": "Ondoren, Laspiurrek hartu zuen hitza, eta 2019an, Mendibilekin elkartu ondoren, ideia nola sortu zen eta Arizmendiarrietari buruzko musikal bat bultzatzeko arrazoiak azaldu zituen. Esan zuenez, Elkartearen lehentasunezko helburua da Arizmendiarrietaren pentsamenduaren balioak enpresan eta gizartean aplika daitezen bultzatzez, eta HAZIA ikuskizun eszeniko musikal bat da, Arizmendiarrietaren pentsamendua, balio humanistak eta ideia sozialak ingurunean zabaldu nahi dituena. Nabarmendu zuenez, gainera, musikalak gizartea eraldatzeko ereduarekin identifikatzen du haren ibilbidea, gure garairako ere balio duten mezu ukigarriekin, zeinak gure herrialdean eta nazioartean ikur garrantzitsu bihurtu baitira: \u201cMondragon Esperientzia Kooperatiboa\u201d. Azkenik, \u201cmusikala gure bihotzetara iristea eta hunkitu gaitzala nahi dugu\u201c, esan zuen. \u201cEa lortzen dugun\u201d."}]